title: A Bizottság (EU) 2016/962 végrehajtási rendelete (2016. június 16.) a 2014/59/EU európai parlamenti és tanácsi irányelvnek megfelelően az illetékes hatóságok és a szanálási hatóságok által azonosítandó és az Európai Bankhatóságnak továbbítandó információk tekintetében alkalmazandó egységes formátumokra, mintadokumentumokra és fogalommeghatározásokra vonatkozó végrehajtás-technikai standardok meghatározásáról (EGT-vonatkozású szöveg)

text:
               17.6.2016

               HU

               Az Európai Unió Hivatalos Lapja

               L 160/35

         A BIZOTTSÁG (EU) 2016/962 VÉGREHAJTÁSI RENDELETE
   (2016. június 16.)
   a 2014/59/EU európai parlamenti és tanácsi irányelvnek megfelelően az illetékes hatóságok és a szanálási hatóságok által azonosítandó és az Európai Bankhatóságnak továbbítandó információk tekintetében alkalmazandó egységes formátumokra, mintadokumentumokra és fogalommeghatározásokra vonatkozó végrehajtás-technikai standardok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelvre (1) és különösen annak 4. cikke (11) bekezdésére,
   mivel:

               (1)

               A 2014/59/EU irányelv 4. cikkének (1) bekezdése előírja, hogy egy intézményre egyszerűsített követelmények alkalmazhatók, amennyiben – tekintettel az abban meghatározott kritériumokra és az Európai Bankhatóság (EBH) által az említett irányelv 4. cikkének (5) bekezdése szerint kidolgozott iránymutatásra – az illetékes és a szanálási hatóságok megállapítják, hogy az intézmény csődje és azt követő, rendes fizetésképtelenségi eljárással történő felszámolása valószínűsíthetően nem jár jelentős negatív hatással a pénzügyi piacokra, más intézményekre, a finanszírozási feltételekre vagy a tágabb gazdaságra.

               (2)

               A 2014/59/EU irányelv 4. cikkének (9) és (10) bekezdésére figyelemmel a 4. cikk (8) bekezdése előírja a tagállamok számára annak biztosítását, hogy az illetékes hatóságok és a szanálási hatóságok eltekinthessenek az említett irányelv II. címe 1. fejezete 2. és 3. szakaszának alkalmazásától az olyan, központi szervhez kapcsolódó intézmények esetében, amelyek az 575/2013/EU európai parlamenti és tanácsi rendelet (2) 10. cikkének megfelelően teljes egészében vagy részben mentesülnek a nemzeti jog szerinti prudenciális követelmények alól. A 2014/59/EU irányelv 4. cikkének (8) bekezdése továbbá előírja a tagállamok számára annak biztosítását, hogy az illetékes hatóságok és a szanálási hatóságok eltekintsenek az említett irányelv II. címe 1. fejezete 2. szakaszának alkalmazásától azon intézmény esetében, amely intézményvédelmi rendszer tagja. A 2014/59/EU irányelv 4. cikkének (10) bekezdése konkrétan előírja, hogy az olyan intézményeknek, amelyek az 1024/2013/EU tanácsi rendelet (3) 6. cikke (4) bekezdésének értelmében az Európai Központi Bank közvetlen felügyelete alatt állnak, illetve az olyan intézményeknek, amelyek – a szóban forgó rendeletben meghatározott kritériumok szerint – jelentős részét képezik egy tagállam pénzügyi rendszerének, a 2014/59/EU irányelv II. címe 1. fejezete 2. szakaszának megfelelően el kell készíteniük saját helyreállítási terveiket, és az említett fejezet 3. szakaszával összhangban egyedi szanálási tervek hatálya alá kell tartozniuk.

               (3)

               A 2014/59/EU irányelv 4. cikkének (7) bekezdése előírja az illetékes hatóságok és a szanálási hatóságok számára, hogy tájékoztassák az EBH-t arról, milyen módon alkalmazták az említett irányelv 4. cikke (1), (8), (9) és (10) bekezdését a joghatóságuk alá tartozó intézményekre. E rendeletnek meg kell határoznia a 2014/59/EU irányelv 4. cikkének (1) és (8) bekezdésével kapcsolatos információk benyújtásához használandó mintadokumentumokat, amelyek szükség szerint egy adott intézményre vagy egy-egy kategóriára vonatkozóan tölthetők ki, azokkal a módszerekkel összhangban, amelyeket az illetékes hatóságok és a szanálási hatóságok a hasonló jellemzőkkel rendelkező intézmények – az említett irányelv 4. cikkének (1) bekezdésében meghatározott kritériumok szerinti – értékelése során alkalmaznak.

               (4)

               Ez a rendelet az EBH által a Bizottsághoz benyújtott végrehajtás-technikai standardtervezeteken alapul.

               (5)

               Az EBH nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (4) 37. cikkével összhangban létrehozott banki érdekképviseleti csoport véleményét,

         ELFOGADTA EZT A RENDELETET:
   1. cikk
   Általános szabályok
   (1)   Annak érdekében, hogy tájékoztassák az Európai Bankhatóságot (EBH) a 2014/59/EU irányelv 4. cikke (1), (8), (9) és (10) bekezdésének a joghatóságuk alá tartozó intézményekre való alkalmazásáról, az illetékes hatóságok és a szanálási hatóságok továbbítják az EBH számára az e rendelet 2. és 3. cikkének megfelelően meghatározott információkat.
   (2)   Az információk (1) bekezdés szerinti továbbítása céljából az illetékes hatóságok és a szanálási hatóságok kitöltik az I. mellékletben meghatározott megfelelő mintadokumentumokat, és adott esetben hivatkoznak a II. mellékletben meghatározott opcionális mutatókra.
   (3)   Az illetékes hatóságok és a szanálási hatóságok dönthetnek úgy, hogy az I. mellékletben meghatározott mintadokumentumokat összevont alapon töltik ki a következő módon:

               a)

               az illetékes hatóságok töltik ki a mintadokumentumok helyreállítási tervezésre vonatkozó megfelelő részeit;

               b)

               a szanálási hatóságok töltik ki a mintadokumentumok szanálhatósági értékelésekre és szanálási tervezésre vonatkozó megfelelő részeit.

         (4)   Az e rendelet 2. és 3. cikkének megfelelően meghatározott információknak az EBH számára történő továbbításakor az illetékes hatóságok és a szanálási hatóságok hivatkozhatnak az intézménykategóriára, amennyiben megállapítják, hogy két vagy több intézmény az egyszerűsített kötelezettségek alkalmazása szempontjából a 2014/59/EU irányelv 4. cikkének (1) bekezdésében említett kritériumokra tekintettel hasonló jellemzőkkel rendelkezik.
   2. cikk
   Az illetékes hatóságok által benyújtandó információk
   (1)   Az e rendelet 4. cikkében meghatározott egyes adatszolgáltatási időszakokra vonatkozóan az illetékes hatóságok benyújtják az EBH-nak az egyszerűsített kötelezettségek alkalmazására vonatkozó, a helyreállítási tervek tartalmával és részleteivel kapcsolatos következő információkat, továbbá megadják az első helyreállítási tervek kidolgozásának határidejét és a helyreállítási tervek aktualizálásának gyakoriságát:

               a)

               a tagállamban letelepedett hitelintézetek száma és befektetési vállalkozások száma;

               b)

               azon hitelintézetek száma és eszközeinek összértéke, valamint azon befektetési vállalkozások száma és eszközeinek összértéke, amelyekre a helyreállítási tervezés céljából a 2014/59/EU irányelv 4. cikkének (1) bekezdése szerinti egyszerűsített kötelezettségeket alkalmazták, az érintett tagállamban letelepedett összes hitelintézet, illetőleg befektetési vállalkozás számának és eszközei összértékének arányában;

               c)

               azon intézmények száma és eszközeinek összértéke, amelyek a 2014/59/EU irányelv 4. cikke (8) bekezdésének megfelelően mentesítést kaptak, az érintett tagállamban letelepedett összes intézmény számának és eszközei összértékének arányában;

               d)

               azon intézmények vagy intézménykategóriák tekintetében, amelyekre a 2014/59/EU irányelv 4. cikkének (1) bekezdése szerinti egyszerűsített kötelezettségeket alkalmazták és az egyes adatszolgáltatási időszakok végéig továbbra is alkalmazzák:

                           i.

                           a jogalany-azonosító kód, vagy – amennyiben ez nem áll rendelkezésre – a kategóriához tartozó intézmény vagy intézmények neve;

                           ii.

                           ha az adatszolgáltatás intézménykategóriára vonatkozik, annak ismertetése, hogy mi volt az alapja az adott intézménykategória e rendelet 1. cikkének (4) bekezdése szerinti létrehozásának;

                           iii.

                           a 2014/59/EU irányelv 4. cikkének (1) bekezdésében említett tevékenységek méretére, kapcsolódásaira, továbbá kiterjedésére és komplexitására vonatkozó kritériumok alkalmazásával kapcsolatos számszerű adatok;

                           iv.

                           adott esetben az e rendelet II. mellékletében megadott, a 2014/59/EU irányelv 4. cikkének (1) bekezdésében említett egyes kritériumokkal kapcsolatban alkalmazott opcionális mutatók összefoglalója;

                           v.

                           az egyszerűsített kötelezettségek ismertetése a teljes körű kötelezettségekkel való összehasonlításban;

               e)

               azon intézmény vagy intézménykategória esetében, amely a 2014/59/EU irányelv 4. cikkének (8) bekezdése szerint mentesítést kapott, annak ismertetése, hogy mi alapján ítélték meg a mentességet a 2014/59/EU irányelv 4. cikke (8) bekezdésének a) és b) pontjában meghatározott kritériumokra tekintettel.

         (2)   Az (1) bekezdésben előírt információk benyújtása céljából az illetékes hatóságok kitöltik az e rendelet I. mellékletében található egyes adatszolgáltatási mintadokumentumokat. Amennyiben az illetékes hatóság a 2014/59/EU irányelv 4. cikkének (1) bekezdésében említett egy vagy több kritérium tekintetében súlyozást használt úgy, hogy azok különösen meghatározóvá váltak annak megállapításakor, hogy egy intézményre vagy intézménykategóriára indokolt-e egyszerűsített kötelezettségeket alkalmazni, az illetékes hatóság az adatszolgáltatás során megadja az e kritériumokra vonatkozó súlyozást. Amennyiben az illetékes hatóság a 2014/59/EU irányelv 4. cikkének (1) bekezdésében említett kritériumok egyike tekintetében sem alkalmazott súlyozást, az illetékes hatóság az adatszolgáltatás során meghatározza a kritérium viszonylagos jelentőségét annak megállapítása szempontjából, hogy egy intézményre vagy intézménykategóriára indokolt-e egyszerűsített kötelezettségeket alkalmazni.
   3. cikk
   A szanálási hatóságok által benyújtandó információk
   (1)   Az e rendelet 4. cikkében meghatározott egyes adatszolgáltatási időszakokra vonatkozóan a szanálási hatóságok benyújtják az EBH-nak az egyszerűsített kötelezettségek alkalmazására vonatkozó, a szanálási tervek tartalmával és részleteivel kapcsolatos következő információkat, továbbá megadják az első szanálási tervek kidolgozásának határidejét és a tervek aktualizálásának gyakoriságát:

               a)

               azon hitelintézetek száma és eszközeinek összértéke, valamint azon befektetési vállalkozások száma és eszközeinek összértéke, amelyekre a szanálhatósági értékelések és a szanálási tervezés céljából a 2014/59/EU irányelv 4. cikkének (1) bekezdése szerinti egyszerűsített kötelezettségeket alkalmazták, az érintett tagállamban letelepedett összes hitelintézet, illetőleg befektetési vállalkozás számának és eszközei összértékének arányában;

               b)

               azon hitelintézetek, illetve befektetési vállalkozások száma, amelyek a 2014/59/EU irányelv 4. cikke (8) bekezdésének megfelelően mentesítést kaptak;

               c)

               azon intézmények vagy intézménykategóriák tekintetében, amelyekre a 2014/59/EU irányelv 4. cikkének (1) bekezdése szerinti egyszerűsített kötelezettségeket alkalmazták és az egyes adatszolgáltatási időszakok végéig továbbra is alkalmazzák:

                           i.

                           a jogalany-azonosító kód, vagy – amennyiben ez nem áll rendelkezésre – a kategóriához tartozó intézmény vagy intézmények neve;

                           ii.

                           ha az adatszolgáltatás intézménykategóriára vonatkozik, annak ismertetése, hogy mi volt az alapja az adott intézménykategória e rendelet 1. cikkének (4) bekezdése szerinti létrehozásának;

                           iii.

                           a 2014/59/EU irányelv 4. cikkének (1) bekezdésében említett tevékenységek méretére, kapcsolódásaira, továbbá kiterjedésére és komplexitására vonatkozó kritériumok alkalmazásával kapcsolatos számszerű adatok;

                           iv.

                           adott esetben az e rendelet II. mellékletében megadott, az egyes kritériumokkal kapcsolatban alkalmazott opcionális mutatók összefoglalója;

                           v.

                           az egyszerűsített kötelezettségek ismertetése a teljes körű kötelezettségekkel való összehasonlításban;

               e)

               azon intézmény vagy intézménykategória esetében, amely a 2014/59/EU irányelv 4. cikkének (8) bekezdése szerint mentesítést kapott, annak ismertetése, hogy mi alapján ítélték meg a mentességet a 2014/59/EU irányelv 4. cikke (8) bekezdésének a) és b) pontjában meghatározott kritériumokra tekintettel.

         (2)   Az (1) bekezdésben említett információk benyújtása céljából a szanálási hatóságok kitöltik az e rendelet I. mellékletében található egyes adatszolgáltatási mintadokumentumokat. Amennyiben a szanálási hatóság a 2014/59/EU irányelv 4. cikkének (1) bekezdésében említett egy vagy több kritérium tekintetében súlyozást használt úgy, hogy azok különösen meghatározóvá váltak annak megállapításakor, hogy egy intézményre vagy intézménykategóriára indokolt-e egyszerűsített kötelezettségeket alkalmazni, a szanálási hatóság az adatszolgáltatás során megadja a szóban forgó kritériumokra vonatkozó súlyozást. Amennyiben a szanálási hatóság a 2014/59/EU irányelv 4. cikkének (1) bekezdésében említett kritériumok egyike tekintetében sem alkalmazott súlyozást, a szanálási hatóság az adatszolgáltatás során meghatározza a kritérium viszonylagos jelentőségét annak megállapítása szempontjából, hogy egy intézményre vagy intézménykategóriára indokolt-e egyszerűsített kötelezettségeket alkalmazni.
   4. cikk
   Adatszolgáltatási időszakok és benyújtási dátumok
   (1)   A 2. cikk (1) bekezdésében és a 3. cikk (1) bekezdésében említett információk esetében az első adatszolgáltatási időszak 2015. január 1-jén kezdődik és 2016. április 30-án ér véget. Az első adatszolgáltatási időszakra vonatkozó információkat az e rendelet hatálybalépésének napját követő harmincadik napig kell benyújtani az EBH számára.
   (2)   A 2. cikk (1) bekezdésében és a 3. cikk (1) bekezdésében említett információk esetében a második adatszolgáltatási időszak 2016. május 1-jén kezdődik és 2017. április 30-án ér véget. A második adatszolgáltatási időszakra vonatkozó információkat 2017. június 1-jéig kell benyújtani az EBH számára.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 16-án.

            a Bizottság részéről

            az elnök

         Jean-Claude JUNCKER

      (1)  HL L 173., 2014.6.12., 190. o.

      (2)  Az Európai Parlament és a Tanács 2013. június 26-i 575/2013/EU rendelete a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).

      (3)  A Tanács 2013. október 15-i 1024/2013/EU rendelete az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).

      (4)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

      I. MELLÉKLET

         Adatszolgáltatási mintadokumentumok

      1. MINTADOKUMENTUM

                     A 2014/59/EU irányelv 4. cikke: Számszerű adatokat tartalmazó mintadokumentum

                  [Az ebben a mintadokumentumban levő megjegyzések célja, hogy útmutatást adjanak a hatóságoknak a mintadokumentum kitöltéséhez, és nem képezik a mintadokumentum részét.]

                     Tagállam

                     A jelentést benyújtó illetékes hatóság/szanálási hatóság neve

                     Referencia-időpont

                     A tagállamban letelepedett hitelintézetek száma

                     A tagállamban letelepedett befektetési vállalkozások száma

                     Azon hitelintézetek száma, amelyekre a 2014/59/EU irányelv 4. cikkének (1) bekezdése szerinti egyszerűsített kötelezettségek alkalmazandók

                  [Az érintett hatóságnak elkülönítve kell megadnia a következőkkel kapcsolatos kötelezettségekre vonatkozó számadatokat: helyreállítási tervezés, szanálhatósági értékelések és szanálási tervezés.]

                     Azon befektetési vállalkozások száma, amelyekre a 2014/59/EU irányelv 4. cikkének (1) bekezdése szerinti egyszerűsített kötelezettségek alkalmazandók

                  [Az érintett hatóságnak elkülönítve kell megadnia a következőkkel kapcsolatos kötelezettségekre vonatkozó számadatokat: helyreállítási tervezés, szanálhatósági értékelések és szanálási tervezés.]

                     Azon intézmények száma, amelyek a 2014/59/EU irányelv 4. cikke (8) bekezdésének megfelelően mentesítésben részesültek

                     A tagállamban letelepedett azon intézmények jogalany-azonosító kódja (LEI) vagy – amennyiben ez nem áll rendelkezésre – neve, amelyek az 1024/2013/EU rendelet 6. cikke (4) bekezdésének értelmében az Európai Központi Bank közvetlen felügyelete alatt állnak, illetve a 2014/59/EU irányelv 4. cikke (10) bekezdésében meghatározottak szerint egy tagállam pénzügyi rendszerének jelentős részét képezik, és ezért nem jogosultak a 2014/59/EU irányelv 4. cikke (8) bekezdése szerinti mentességre.

                  [Mivel a mintadokumentum e szakasza a felügyeleti besorolásokra vonatkozik, csak az illetékes hatóságoknak kell kitölteniük.]

            2. MINTADOKUMENTUM (1)

                     A 2014/59/EU irányelv 4. cikkének (1) bekezdése: Adatszolgáltatási mintadokumentum

                  [Az ebben a mintadokumentumban levő megjegyzések célja, hogy útmutatást adjanak a hatóságoknak a mintadokumentum kitöltéséhez, és nem képezik a mintadokumentum részét.]

                     Tagállam

                     A jelentést benyújtó illetékes hatóság/szanálási hatóság neve

                  [Az illetékes hatóságoknak és a szanálási hatóságoknak adatot kell szolgáltatniuk azon intézményekre vonatkozóan, amelyekre a helyreállítási tervekkel, illetve a szanálhatósági értékelésekkel és a szanálási tervekkel összefüggésben egyszerűsített követelmények alkalmazandók (lásd a 2014/59/EU irányelv 4. cikkének (1) bekezdésében levő felsorolást).

                     Az illetékes hatóságoknak és a szanálási hatóságoknak valamennyi olyan intézményről adatot kell szolgáltatniuk, amelyre egyszerűsített kötelezettségek alkalmazandók. E követelmény teljesítése céljából az illetékes hatóságok és a szanálási hatóságok dönthetnek úgy, hogy ezt a mintadokumentumot az egyes intézményekre vagy olyan meghatározott intézmény-kategóriákra vonatkoztatva töltik ki, amelyek közös jellemzőkkel rendelkeznek, és ezért a 2014/59/EU irányelv 4. cikkének (1) bekezdésében felsorolt kritériumok tekintetében történő értékelésük azonos.]

                     Referencia-időszak

                     A hitelintézet-kategória megnevezése vagy a hitelintézet neve

                  [Kategóriára vonatkozó adatszolgáltatás esetén a kategóriához tartozó minden egyes intézmény LEI-kódját meg kell adni; amennyiben ez a kód nem áll rendelkezésre, az intézmény nevét kell megadni.]

                  [Amennyiben a jelentést egy meghatározott intézménykategóriára vonatkozóan nyújtják be, meg kell adni a kategória ismertetését, beleértve az adott kategóriába tartozó intézmények fő jellemzőit (pl. a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló, 2013. június 26-i 2013/36/EU európai parlamenti és tanácsi irányelv (HL L 176., 2013.6.27., 338. o.) 107. cikkének (3) bekezdése szerinti EBA-iránymutatásoknak megfelelő felügyeleti felülvizsgálati és értékelési eljárás (SREP) szerinti besorolásra vagy más alkalmazandó besorolási rendszerre való hivatkozással). Meg kell adni továbbá a LEI-kódok listáját vagy a kódok hiányában az említett kategóriához tartozó intézmények nevét. Amennyiben az intézmény egynél több kategóriába tartozik, az adatokat valamennyi kategóriára meg kell adni.]

                     A befektetésivállalkozás-kategória megnevezése vagy a befektetési vállalkozás neve

                  [Kategóriára vonatkozó adatszolgáltatás esetén a kategóriához tartozó minden egyes intézmény LEI-kódját meg kell adni; amennyiben ez a kód nem áll rendelkezésre, az intézmény nevét kell megadni.]

                  [Mint fent.]

                     A kategóriához tartozó intézmények száma

                  [Ezt a rovatot csak akkor kell kitölteni, ha az adatszolgáltatás intézménykategóriára vonatkozik.]

                     Azon megállapítás alapja, hogy a 2014/59/EU irányelv 4. cikkének (1) bekezdésében meghatározott megfelelő kritériumokra tekintettel [az e kategóriához tartozó intézmények/az intézmény] csődje és azt követő, rendes fizetésképtelenségi eljárással történő felszámolása valószínűsíthetően nem jár jelentős negatív hatással a pénzügyi piacokra, más intézményekre, a finanszírozási feltételekre, illetve a gazdaság egészére. Ennek a leírásnak lehetőség szerint tartalmaznia kell számszerű információt.

                  [E szakaszban kell megadni – tekintettel a 2014/59/EU irányelv 4. cikkének (1) bekezdésében meghatározott kritériumokra – az intézmény vagy intézménykategória értékelésénél alkalmazott, az alábbi mintadokumentumban meghatározott kötelező mutatókat, valamint az e rendelet II. melléklete szerinti opcionális mutatókat, azon intézmény/intézménykategória jellemzőinek ismertetésével, amelyre egyszerűsített kötelezettségek alkalmazandók. A hatóságoknak az adatszolgáltatás során meg kell adniuk az egyes kritériumokhoz rendelt esetleges súlyozást.]

                     Súlyozás [Itt kell megadni adott esetben az értékeléshez használt egyes kritériumokhoz rendelt súlyozást.]

                     Kritérium

                     Mutató

                     Az intézmény(ek) leírása

                  [A megjelölt rovatokban számadatokat kell megadni. Ha az adatszolgáltatás intézménykategóriára vonatkozik, a számadatok megadhatók értéktartomány formájában is (például az összes eszköz értéke A–B euro). Egyébként szöveges leírást kell megadni.]

                     Méret

                  Eszközök összesen (2)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Eszközök összesen/a tagállam GDP-je

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Az opcionális mutatók II. mellékletben található listájáról figyelembe vett mutatók

                     Csak a befektetési vállalkozások esetében:

                  Kötelezettségek összesen

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Ügyfelek pénzeszközei összesen

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Ügyféleszközök összesen

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Díj- és jutalékbevételek összesen

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                     Kapcsolódások

                  Bankközi kötelezettségek (3)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Bankközi eszközök (4)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Forgalomban lévő hitelviszonyt megtestesítő értékpapírok (5)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Külföldi leányvállalatok és fióktelepek száma

                  [Itt számszerű adatot kell megadni. Amennyiben a mintadokumentumban megadott adatok kategóriára vonatkoznak, ezt nem kell kitölteni.]

                  Intézményeknek és másoknak nyújtott klíring-, fizetési és elszámolási szolgáltatások

                  [Itt kell megadni az érintett intézmény vagy intézménykategória által nyújtott ilyen szolgáltatás leírását.]

                  Az opcionális mutatók II. mellékletben található listájáról figyelembe vett mutatók

                     A tevékenységek hatóköre és összetettsége

                  Tőzsdén kívüli származtatott ügyletek értéke (névleges) (6)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Több joghatóságot érintő kötelezettségek (7)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Több joghatóságot érintő követelések (8)

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Betétek összesen

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Biztosított betétek összesen

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Az opcionális mutatók II. mellékletben található listájáról figyelembe vett mutatók

                     Kockázati profil

                  A felügyeleti felülvizsgálati és értékelési eljárás (SREP) szerinti összpontszám

                  [Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  A tőkemegfelelésre adott SREP-pontszám

                  [Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  A likviditás megfelelőségére adott SREP-pontszám

                  [Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  A belső irányításra és az intézményi kontrollmechanizmusokra adott SREP-pontszám.

                  [Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Az opcionális mutatók II. mellékletben található listájáról figyelembe vett mutatók

                     Jogállás

                  Hatósági engedélyek, mindenekelőtt a hitel-, piaci és működési kockázatra vonatkozó szavatolótőke-követelmények kiszámításához alkalmazott fejlett modellek használatával összefüggésben.

                  [Itt kell ismertetni azokat a szabályozott tevékenységeket, amelyek végzésére az intézmény vagy intézménykategória engedéllyel rendelkezik, és meg kell adni, hogy alkalmaznak-e fejlett modellt (amennyiben igen, ismertetni kell az alkalmazott modellt).]

                  Az opcionális mutatók II. mellékletben található listájáról figyelembe vett mutatók

                     Az üzleti tevékenység jellege

                  Az üzleti modellre és stratégiára adott SREP-pontszám

                  [Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Az intézmény pozíciója a működésének helye szerinti joghatóságban, az egyes joghatóságokban működtetett kritikus funkciók és fő üzletágak, valamint az intézmény piaci részesedése tekintetében

                  [Itt kell ismertetni a kritikus funkciókat és az egyes joghatóságokban működtetett fő üzletágakat. Amennyiben a mintadokumentumot egy kategóriára vonatkozóan töltik ki, meg lehet adni az e kategóriához tartozó intézmények által az egyes joghatóságokban működtetett kritikus funkciók és fő üzletágak általános leírását.]

                  Az opcionális mutatók II. mellékletben található listájáról figyelembe vett mutatók

                     Részvényesi szerkezet

                  A részvényesek koncentrációjának mértéke

                  [Meg kell adni az öt legnagyobb törzsrészvényes részesedésének %-os arányát. Amennyiben a mintadokumentumot egy kategóriára vonatkozóan töltik ki, lehet általános leírást adni az e kategóriához tartozó intézmények részvényesi koncentrációjának mértékéről.]

                  Az opcionális mutatók II. mellékletben található listájáról figyelembe vett mutatók

                     Jogi forma

                  Az intézmény struktúrája: az intézmény csoporthoz tartozik-e, és amennyiben igen, a csoport összetett, erősen összefonódó struktúrával rendelkezik-e

                  [Amennyiben a mintadokumentumot egy kategóriára vonatkozóan töltik ki, lehet általános leírását adni az e kategóriához tartozó intézmények struktúrájáról.]

                  Az intézmény társasági formája (például zártkörű részvénytársaság, korlátolt felelősségű társaság vagy a nemzeti jogban meghatározott egyéb típusú társaság)

                  [Amennyiben a mintadokumentumot egy kategóriára vonatkozóan töltik ki, lehet általános leírást adni az e kategóriához tartozó intézmények társasági formájáról.]

                  Az opcionális mutatók II. mellékletben található listájáról figyelembe vett mutatók

                     Intézményvédelmi rendszerben vagy az 575/2013/EU rendelet 113. cikkének (7) bekezdésében említett egyéb kölcsönös szolidaritási rendszerben való tagság

                  Az intézmény rendszerbeli funkciója: résztvevő, központi intézmény vagy a rendszernek kritikus funkciókat nyújtó intézmény

                  [Ismertetni kell az intézmény által a rendszerben betöltött funkciót (például résztvevő vagy központi intézmény, egyéb résztvevők számára kritikus funkciókat ellátó intézmény, vagy esetleg a rendszer koncentrációs kockázatának kitett fél).]
                  [Amennyiben a mintadokumentumot egy kategóriára vonatkozóan töltik ki, lehet általános leírást adni az e kategóriához tartozó intézményekről.]

                  A garanciaalap relatív mérete az intézmény teljes tőkéjéhez képest

                  [Itt számszerű adatot kell megadni. Amennyiben a mintadokumentumot egy kategóriára vonatkozóan töltik ki, értéktartomány is megadható.]

                  Az opcionális mutatók II. mellékletben található listájáról figyelembe vett mutatók

                     Egyéb megjegyzések

                  [Itt kell megadni a fent említett meghatározás megállapítása során figyelembe vett bármely egyéb tényezőt.]

                     Az intézménykategóriára/intézményre alkalmazandó egyszerűsített kötelezettségek leírása

                  [E szakasz kitöltése során adott esetben a következőket kell figyelembe venni:

                              —

                                 a 2014/59/EU irányelvnek a táblázat megfelelő sorában meghatározott releváns cikkei [kérjük pontosítani];

                              —

                                 a 2014/59/EU irányelv és a helyreállítási tervekre vonatkozó követelményekről szóló bizottsági kiegészítő rendelet mellékletének A. szakasza;

                              —

                                 a 2014/59/EU irányelv és a szanálási tervre vonatkozó követelményekről szóló bizottsági kiegészítő rendelet mellékletének B. szakasza;

                              —

                                 a 2014/59/EU irányelv mellékletének C. szakasza;

                              —

                              ismertetni kell a teljes körű kötelezettségek és az alkalmazandó egyszerűsített kötelezettségek közötti különbségeket.]

                     A helyreállítási terv tartalmára és részleteire vonatkozó egyszerűsített kötelezettségek ismertetése

                  [A teljes körű kötelezettségek és az alkalmazandó egyszerűsített kötelezettségek közötti különbségek ismertetése (vagyis melyek azok a pontok, amelyeknek az intézmény nem felel meg vagy nem kell megfelelnie), például hogy a 2014/59/EU irányelv mellékletének A. szakaszában levő listára, valamint a helyreállítási tervek tartalmára vonatkozó bizottsági rendeletre tekintettel mely elemek nem szükségesek az intézményre/intézménykategóriára alkalmazandó egyszerűsített kötelezettségek szerint.]

                     A szanálási terv tartalmára és részleteire vonatkozó egyszerűsített kötelezettségek ismertetése

                     Az első helyreállítási terv/szanálási terv kidolgozásának időpontja és az aktualizálás előírt gyakorisága

                     Az egyszerűsített kötelezettségek ismertetése a 2014/59/EU irányelv 5. cikkének (5) bekezdésében, 11. cikkének (1) bekezdésében és 12. cikkének (2) bekezdésében, valamint a melléklet A. és B. szakaszában előírt tartalomra és részletezett információra tekintettel

                     Az egyszerűsített kötelezettségek ismertetése a 2014/59/EU irányelv 15. és 16. cikkében és mellékletének C. szakaszában előírt szanálhatósági értékelésekhez előirt információk részletességének mértékére tekintettel

            3. MINTADOKUMENTUM

                     A 2014/59/EU irányelv 4. cikkének (8) bekezdése: Adatszolgáltatási mintadokumentum

                  [Az ebben a mintadokumentumban levő megjegyzések célja, hogy útmutatást adjanak a hatóságoknak a mintadokumentum kitöltéséhez, és nem képezik a mintadokumentum részét.]

                     Tagállam

                     A jelentést benyújtó illetékes hatóság/szanálási hatóság neve

                  [Az illetékes hatóságoknak és a szanálási hatóságoknak jelentést kell benyújtaniuk azokra az intézményekre vonatkozóan, amelyek a 2014/59/EU irányelv I. fejezetének 2. és 3. szakasza szerinti releváns követelményekkel összefüggésben mentesítésben részesülnek. Az illetékes hatóságoknak és a szanálási hatóságoknak valamennyi mentesítésben részesülő intézményről adatot kell szolgáltatniuk.]

                     Referencia-időszak

                     A hitelintézet-kategória megnevezése vagy a hitelintézet neve

                  [Kategóriára vonatkozó adatszolgáltatás esetén a kategóriához tartozó minden egyes intézmény LEI-kódját meg kell adni; amennyiben ez a kód nem áll rendelkezésre, az intézmény nevét kell megadni.]

                  [Amennyiben a jelentést egy meghatározott intézménykategóriára vonatkozóan nyújtják be, meg kell adni a kategória leírását, beleértve az adott kategóriába tartozó intézmények fő jellemzőit (pl. a SREP-besorolásra vagy más alkalmazandó besorolási rendszerre való hivatkozással). Meg kell adni a LEI-kódok listáját is, vagy – amennyiben LEI-kód nem áll rendelkezésre – a kategóriához tartozó intézmények nevét. Amennyiben egynél több intézménykategória van, az adatokat valamennyi kategóriára meg kell adni.]

                     A mentesítés megadásának alapja, tekintettel a 2014/59/EU irányelv 4. cikkének (8) bekezdésében meghatározott megfelelő kritériumokra

                     Egy központi szervhez kapcsolódó intézmények, amelyek az 575/2013/EU rendelet 10. cikkének megfelelően teljes egészében vagy részben mentesülnek a nemzeti jogban előírt prudenciális követelmények alól

                  [E szakaszban kell megadni az intézménykategória/intézmény jellemzőinek leírását.]

                     Olyan intézmények, amelyek intézményvédelmi rendszer tagjai

         (1)  Amennyiben nem állnak rendelkezésre az e mintadokumentumban előírt fogalommeghatározásoknak megfelelő mutatóértékek, mivel az adatszolgáltatás hatálya alá tartozó érintett szervezetek nem a nemzetközi pénzügyi beszámolási standardok (IFRS) szerinti jelentést készítenek, illetve nem alkalmazandók rájuk a pénzügyi információkra vonatkozó táblák (a továbbiakban: FINREP) követelményei, az illetékes és a szanálási hatóságoknak megfelelő helyettesítő értékeket kell használniuk. Ebben az esetben az érintett hatóságoknak biztosítaniuk kell az említett helyettesítő értékek megfelelő ismertetését és azt, hogy azok a lehető legnagyobb mértékben megfeleljenek az e táblázatban meghatározott fogalmaknak.

         (2)  E mintadokumentum alkalmazásában az „összes eszköz”-re vonatkozó adatot a FINREP (F 01.01., 380. sor, 010. oszlop) (IFRS vagy az általánosan elfogadott számviteli alapelvek [GAAP]) szerint, globális alapon kell kiszámítani.

         (3)  E mintadokumentum alkalmazásában a „bankközi kötelezettségek”-re vonatkozó adatot a FINREP (F 20.06., 020. + 030. + 050. + 060. + 100. + 110. sor, 010. oszlop, Összes ország (z tengely)) (IFRS vagy GAAP) szerint, globális alapon kell kiszámítani.

         (4)  E mintadokumentum alkalmazásában a „bankközi eszközök”-re vonatkozó adatot a FINREP (F 20.04., 020. + 030. + 050. + 060. + 110. + 120. + 170. + 180. sor, 010. oszlop, Összes ország (z tengely)), (IFRS vagy GAAP) szerint, globális alapon kell kiszámítani.

         (5)  E mintadokumentum alkalmazásában a „forgalomban lévő hitelviszonyt megtestesítő értékpapírok”-ra vonatkozó adatot a FINREP (F 01.02., 050. + 090. + 130. sor, 010. oszlop) (IFRS vagy GAAP) szerint, globális alapon kell kiszámítani.

         (6)  E mintadokumentum alkalmazásában a „tőzsdén kívüli származtatott ügyletek (névleges) értéke” adatot a FINREP (F 10.00., 300. + 310. + 320. sor, 030. oszlop + F 11.00., 510. + 520. + 530. sor, 030. oszlop) (IFRS) vagy a FINREP (F 10.00., 300. + 310. + 320. sor, 050. oszlop + F 11.00., 510. + 520. + 530. sor, 030. oszlop) (GAAP) szerint, globális alapon kell kiszámítani.

         (7)  E mintadokumentum alkalmazásában a „több joghatóságot érintő kötelezettségek”-re vonatkozó adatot a FINREP (F 20.06., 010. + 040. + 070., sor, 010. oszlop, Összes ország, a székhely szerinti ország kivételével (z tengely)) (IFRS vagy GAAP) szerint, globális alapon kell kiszámítani. Megjegyzés: A kiszámított érték nem tartalmazhatja i. a szervezetközi kötelezettségeket, valamint ii. a külföldi fióktelepek és leányvállalatok ugyanazon fogadó országban lévő felekkel szembeni kötelezettségeit.

         (8)  E mintadokumentum alkalmazásában a „több joghatóságot érintő követelések”-re vonatkozó adatot a FINREP (F 20.04., 010. + 040. + 080. + 140. sor, 010. oszlop, Összes ország, a székhely szerinti ország kivételével (z tengely)) (IFRS vagy GAAP) szerint, globális alapon kell kiszámítani. Megjegyzés: A kiszámított érték nem tartalmazhatja i. a szervezetközi eszközöket, valamint ii. a külföldi fióktelepek és leányvállalatok ugyanazon fogadó országban lévő felekkel szembeni eszközeit.

      II. MELLÉKLET

         Opcionális mutatók listája

         Opcionális mutatók
          (1)

      Eszközök összesen (2)

      Nemteljesítéskori kitettség összesen
      Eszközök összesen/a tagállam GDP-je
      Nemteljesítéskori kitettség összesen/a tagállam GDP-je
      Kockázattal súlyozott eszközök összesen
      Kötelezettségek összesen
      Ügyfelek pénzeszközei összesen
      Ügyféleszközök összesen
      Díj- és jutalékbevételek összesen
      Piaci tőkeérték
      Letéti őrzésben levő eszközök értéke
      Tőzsdén kívüli származtatott ügyletek értéke (névleges) (3)

      Bankközi eszközök
      Bankközi kötelezettségek
      Pénzügyiszektor-közi kötelezettségek
      Pénzügyiszektor-közi eszközök
      Több joghatóságot érintő kötelezettségek
      Több joghatóságot érintő követelések
      Forgalomban lévő hitelviszonyt megtestesítő értékpapírok
      Belföldi fizetési ügyletek értéke
      Betétek összesen
      Biztosított betétek összesen
      Uniós betétesektől származó magánszektorbeli betétek
      Magánszektorbeli hitelek értéke, beleérve a lekötött hitelkereteket és a szindikált hiteleket
      Magánszektorbeli hitelek száma
      Betétszámlák száma – vállalkozások
      Betétszámlák száma – lakosság
      Lakossági ügyfelek száma
      Belföldi leányvállalatok és fióktelepek száma
      Külföldi leányvállalatok és fióktelepek száma (az egyéb tagállamokban és harmadik országban letelepedett leányvállalatok és fióktelepek szerinti bontásban)
      Pénzügyi piaci infrastruktúrában való tagság
      Az intézmény által a csoporthoz tartozó más vállalatoknak vagy a csoporthoz tartozó vállalatok által az intézménynek biztosított kritikus funkciók
      Kritikus funkciók és fő üzletágak az egyes érintett joghatóságokban, ideértve az egyéb intézményeknek történő szolgáltatásnyújtást
      Piaci szereplőknek vagy másoknak nyújtott klíring-fizetési és elszámolási szolgáltatások, valamint a piacon rendelkezésre álló egyéb szolgáltatók száma
      Piaci szereplőknek vagy másoknak nyújtott fizetési szolgáltatás, valamint a piacon rendelkezésre álló egyéb szolgáltatók száma
      Az intézmény tevékenységének földrajzi bontása (ideértve azon joghatóságok számát, amelyekben az intézmény vagy leányvállalatai működnek, és a műveletek méretét)
      Az intézmény piaci részesedése üzletáganként és joghatóságonként (például betétgyűjtés, lakossági jelzáloghitelek, biztosíték nélküli hitelek, hitelkártyák, kkv-knak nyújtott hitelezés, vállalati hitelezés, kereskedelemfinanszírozás, fizetési tevékenységek és egyéb kritikus szolgáltatások nyújtása)
      Hatósági engedélyek típusa (pl. befektetési vállalkozás vagy hitelintézet, a hitel-, piaci és működési kockázatra vonatkozó szavatolótőke-követelmények kiszámításához alkalmazott fejlett modellek használata)
      Belföldi ügyfeleknek nyújtott magánszektorbeli hitelek
      Meghatározott régióbeli ügyfeleknek nyújtott magánszektorbeli hitelek
      Unióbeli ügyfeleknek nyújtott jelzáloghitelek
      Belföldi ügyfeleknek nyújtott jelzáloghitelek
      Az Unióban letelepedett ügyfeleknek nyújtott lakossági hitelek
      Belföldi ügyfeleknek nyújtott lakossági hitelek
      Felügyeleti felülvizsgálati és értékelési eljárás – SREP-összpontszám
      A tőkemegfelelésre, a likviditás megfelelőségére, a belső irányításra és az intézmény kontrollmechanizmusára vonatkozó értékelésre adott SREP-pontszám
      Hatósági engedélyek, mindenekelőtt a hitel-, piaci és működési kockázatra vonatkozó szavatolótőke-követelmények kiszámításához alkalmazott fejlett modellek használatával összefüggésben.
      Az intézmény általános üzleti modellje és annak életképessége, valamint az intézmény stratégiájának fenntarthatósága a SREP keretében végzett üzletimodell-elemzés eredményei alapján, a SREP egységes eljárásaira és módszertanára vonatkozó EBA-iránymutatásoknak megfelelően. E célból a hatóságok használhatják az üzleti modellre és stratégiára adott SREP-pontszámot
      Az intézmény pozíciója a működésének helye szerinti joghatóságban, az egyes joghatóságokban működtetett kritikus funkciók és fő üzletágak, valamint az intézmény piaci részesedése (koncentráció) tekintetében
      A részvényesi struktúra koncentrált vagy széttagolt jellege, figyelembe véve mindenekelőtt a többségi részvényesek számát és azt, hogy a részvényesi struktúra milyen mértékben befolyásolhatja egyes helyreállítási intézkedések rendelkezésre állását az intézmény számára, és a szanálási eszközök rendelkezésre állását a szanálási hatóság számára
      Az intézmény struktúrája, azaz hogy az intézmény csoporthoz tartozik-e, és ha igen, a csoport struktúrája összetett vagy egyszerű, tekintettel a kölcsönös pénzügyi és működési függőségekre
      Az intézmény társasági formája, például zártkörű részvénytársaság, korlátolt felelősségű társaság vagy a nemzeti jogban meghatározott egyéb típusú társaság
      A garanciaalap relatív mérete az intézmény teljes vagyonához képest (csak intézményvédelmi rendszer és egyéb kölcsönös szolidaritási rendszerek)
      A kölcsönös szolidaritási rendszer típusa, valamint kockázatkezelési politikái és eljárásai
      Más intézményvédelmi rendszerek résztvevőivel való kapcsolódás mértéke

         (1)  Amennyiben nem állnak rendelkezésre az e mellékletben előírt fogalommeghatározásoknak megfelelő mutatóértékek, mivel az adatszolgáltatás hatálya alá tartozó érintett szervezetek nem az IFRS szerinti jelentést készítenek, illetve nem alkalmazandók rájuk a FINREP követelményei, az illetékes és a szanálási hatóságoknak megfelelő helyettesítő értékeket kell használniuk (például a nemzeti GAAP alapján). Ebben az esetben az érintett hatóságoknak biztosítaniuk kell az említett helyettesítő értékek megfelelő ismertetését és azt, hogy azok a lehető legnagyobb mértékben megfeleljenek az e táblázatban meghatározott fogalmaknak.

         (2)  Az „összes eszköz”-re vonatkozó adatot a FINREP (F 01.01., 380. sor, 010. oszlop) (IFRS vagy GAAP) szerint, globális alapon kell kiszámítani.

         (3)  A „tőzsdén kívüli származtatott ügyletek (névleges) értéke” adatot a FINREP (F 10.00., 300. + 310. + 320. sor, 030. oszlop + F 11.00., 510. + 520. + 530. sor, 030. oszlop) (IFRS) vagy a FINREP (F 10.00., 300. + 310. + 320., 050. oszlop + F 11.00., 510. + 520. + 530. sor, 030. oszlop) (GAAP) szerint, globális alapon kell kiszámítani.


title: A Bizottság 351/2011/EU végrehajtási rendelete ( 2011. április 11. ) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló 297/2011/EU rendelet módosításáról  EGT-vonatkozású szöveg

text:
               12.4.2011

               HU

               Az Európai Unió Hivatalos Lapja

               L 97/20

         A BIZOTTSÁG 351/2011/EU VÉGREHAJTÁSI RENDELETE
   (2011. április 11.)
   a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló 297/2011/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára,
   mivel:

               (1)

               A 178/2002/EK rendelet 53. cikke lehetővé teszi a valamely harmadik országból behozott élelmiszerre és takarmányra vonatkozó, megfelelő uniós szükségintézkedések elfogadását a közegészségnek, az állatok egészségének vagy a környezetnek a védelme érdekében, amennyiben az egyes tagállamok által hozott intézkedésekkel nem lehet eredményesen csökkenteni a kockázatot.

               (2)

               A fukusimai atomerőműben 2011. március 11-én bekövetkezett balesetet követően a Bizottság arról értesült, hogy egyes, Japánból származó élelmiszertermékek – például a tej és a spenót – radionuklidszintje meghaladja a Japánban az élelmiszerekre vonatkozóan megállapított beavatkozási szintet. Ez a szennyeződés veszélyt jelenthet a közegészségre és az állatok egészségére az Unióban, ezért a Bizottság 2011. március 25-én elfogadta a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló 297/2011/EU bizottsági végrehajtási rendeletet (2).

               (3)

               A 297/2011/EU rendelet követelményként előírja a japán illetékes hatóságok által kivitel előtt végrehajtott ellenőrzéseket. A japán illetékes hatóságok megállapították a jód, a cézium és a plutónium élelmiszerekre vonatkozó beavatkozási szintjét. A Bizottság 2011. március 17-én tájékoztatást kapott ezekről a Japánban alkalmazandó beavatkozási szintekről, amelyben azt is kiemelték, hogy ezeket a beavatkozási szinteket átmenetileg, ideiglenes határértékként fogadták el. A japán hatóságok arról is tájékoztatták a Bizottságot, hogy az olyan termékeket, amelyek a japán piacon nem hozhatók forgalomba, exportálni sem szabad. Mára nyilvánvalóvá vált, hogy ezeket a beavatkozási szinteket Japánban hosszabb ideig fogják alkalmazni. A japán hatóságok által kivitel előtt végrehajtott ellenőrzések, valamint a Japánból származó vagy onnan szállított takarmány és élelmiszer radionuklidszintjeinek az EU-ba való belépés pontján végzett ellenőrzései közötti összhang megteremtése érdekében helyénvaló, ha a Japánból származó takarmány és élelmiszer radionuklidszintjeire az EU-ban ideiglenesen ugyanakkora megengedhető legmagasabb határértékeket alkalmaznak, mint a Japánban alkalmazott beavatkozási szintek, amennyiben ezek alacsonyabbak az uniós értékeknél.

               (4)

               Ez a rendelet nem érinti az Európai Unió területét sújtó, jövőbeni nukleáris baleset vagy bármely egyéb radiológiai veszélyhelyzet esetén alkalmazandó 3954/87/Euratom tanácsi rendeletben, valamint 944/89/Euratom és 770/90/Euratom bizottsági rendeletekben előírt, tudományos módszerekkel megállapított szinteket. Ez a rendelet a stroncium-izotópokra a 3954/87/Euratom rendeletben megállapított értékeket alkalmazza, mivel Japánban ilyen értékeket nem határoztak meg.

               (5)

               Mivel jelenleg bizonyíték van arra, hogy a Japán egyes régióiból származó élelmiszer és takarmány jód-131, cézium-134 és cézium-137 radionukliddel szennyezett, arra utaló jel azonban nincs, hogy a Japánból származó vagy onnan szállított takarmány és élelmiszer egyéb radionukliddel lenne szennyezett, a kötelező ellenőrzéseket helyénvaló a jód-131, a cézium-134 és a cézium-137 jelenlétének vizsgálatára korlátozni. A tagállamok önkéntes alapon egyéb radionuklidok jelenlétét is vizsgálhatják abból a célból, hogy információkat gyűjtsenek az egyéb radionuklidok lehetséges jelenlétéről. Ezért e rendelet II. mellékletében helyénvaló feltüntetni a stroncium és a plutónium radionuklidra, valamint a transz-plutónium elemekre az uniós jogszabályokban megállapított megengedhető legmagasabb határértékeket és a Japánban alkalmazott beavatkozási szinteket.

               (6)

               Ezért a 297/2011/EU rendeletet ennek megfelelően módosítani kell.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 297/2011/EU rendelet a következőképpen módosul.

               (1)

               A 2. cikk a következőképpen módosul:

                           a)

                           A (3) bekezdésben a harmadik francia bekezdés helyébe a következő szöveg lép:

                                       „—

                                       amennyiben a termék Fukusima, Gunma, Ibaraki, Tocsigi, Mijagi, Jamagata, Niigata, Nagano, Jamanasi, Szaitama, Tokió vagy Csiba prefektúrából származik, vagy azt onnan szállították, a termék jód-131, cézium-134 és cézium-137 radionuklid-tartalmának szintje nem haladja meg az e rendelet II. mellékletében megállapított megengedhető legmagasabb határértékeket. Ez a rendelkezés az említett prefektúrák parti tengervízéből származó termékekre is vonatkozik, függetlenül attól, hogy e termékeket hol rakodták ki.”

                           b)

                           A (4) bekezdés helyébe a következő szöveg lép:
                           „4.   A (3) bekezdésben említett nyilatkozat mintája az I. mellékletben található. A nyilatkozatot a japán illetékes hatóságok erre felhatalmazással rendelkező képviselője írja alá, és a (3) bekezdés hatálya alá tartozó termékek esetében a nyilatkozathoz vizsgálati jelentést is mellékelni kell.”

               (2)

               A (7) cikk helyébe a következő szöveg lép:
               „7. cikk
               Nem megfelelő termékek
               A II. mellékletben említett megengedett legmagasabb határértékeknek meg nem felelő, Japánból származó vagy onnan szállított takarmány és élelmiszer nem hozható forgalomba. Az ilyen nem megfelelő takarmányt vagy élelmiszert biztonságosan ártalmatlanítják, vagy visszaküldik a származási országba.”

               (3)

               A melléklet helyébe e rendelet I. mellékletének szövege lép.

               (4)

               A rendelet egy II. melléklettel egészül ki, amelynek szövege e rendelet II. mellékletét képezi.

         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 11-én.

            a Bizottság részéről

            az elnök

         José Manuel BARROSO

      (1)  HL L 31., 2002.2.1., 1. o.

      (2)  HL L 80., 2011.3.26., 5. o.

      I. MELLÉKLET

      II. MELLÉKLET

         Élelmiszerekre vonatkozó legmagasabb határértékek
          (1)
         (Bq/kg)

                  Csecsemők és kisgyermekek számára készült élelmiszerek

                  Tej és tejtermékek

                  Egyéb élelmiszerek a folyékony élelmiszerek kivételével

                  Folyékony élelmiszerek

                  Stroncium-izotópok – különösen a Sr-90 – összesen

                  75

                  125

                  750

                  125

                  Jód-izotópok – különösen a I-131 – összesen

                  100 (2)

                  300 (3)

                  2 000

                  300 (3)

                  Alfa-sugárzó plutóniumizotópok és transz-plutónium elemek – különösen a Pu-239 és az Am-241 – összesen

                  1

                  1 (3)

                  10 (3)

                  1 (3)

                  Minden egyéb 10 napnál hosszabb felezési idejű nuklid – különösen a Cs-134 és a Cs-137, kivéve a C-14 és a H-3 – összesen

                  200 (3)

                  200 (3)

                  500 (3)

                  200 (3)

         Takarmányokra vonatkozó legmagasabb határértékek
          (4)
         (Bq/kg)

                  Takarmányok

                  A Cs-134 és a Cs-137 összesen

                  500 (5)

                  Jód-izotópok – különösen az I-131 – összesen

                  2 000 (6)

         (1)  A koncentrált vagy szárított termékekre vonatkozó határérték kiszámítása az eredeti állapotába visszaállított, fogyasztásra kész termék alapján történt.

         (2)  A Japánban jelenleg alkalmazott beavatkozási szintekkel való összhang érdekében ezek az értékek ideiglenesen a 3954/87/Euratom tanácsi rendeletben megállapított értékek helyébe lépnek.

         (3)  A Japánban jelenleg alkalmazott beavatkozási szintekkel való összhang érdekében ez az érték ideiglenesen a 770/90/Euratom bizottsági rendeletben megállapított érték helyébe lép.

         (4)  A megengedhető legmagasabb határérték 12 %-os nedvességtartalmú takarmányra vonatkozik.

         (5)  A Japánban jelenleg alkalmazott beavatkozási szintekkel való összhang érdekében ez az érték ideiglenesen a 770/90/Euratom bizottsági rendeletben megállapított érték helyébe lép.

         (6)  Ez az érték ideiglenesen megállapított érték, mindaddig megegyezik az élelmiszerekre vonatkozó értékkel, amíg a jódnak a takarmányokból az élelmiszertermékekbe való átvitelében érintett tényezők értékelése le nem zárul.


title: A Bizottság (EU) 2016/1140 végrehajtási rendelete (2016. július 8.) egyes áruk Kombinált Nómenklatúra szerinti besorolásáról

text:
               14.7.2016

               HU

               Az Európai Unió Hivatalos Lapja

               L 189/1

         A BIZOTTSÁG (EU) 2016/1140 VÉGREHAJTÁSI RENDELETE
   (2016. július 8.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:

               (1)

               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               A Vámkódexbizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 8-án.

            a Bizottság részéről,

            az elnök nevében,

         Stephen QUEST

            adóügyi és vámuniós főigazgató

      (1)  HL L 269., 2013.10.10., 1. o.

      (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

      MELLÉKLET

                  Árumegnevezés

                  Besorolás (KN-kód)

                  Indokolás

                  (1)

                  (2)

                  (3)

                              1.

                              A termék önmelegedő fájdalomenyhítő tapasz.
                              A tapasz ragadós anyagból készült, bőrre ragasztható (nyakra, csuklóra vagy vállra).
                              A termék a test formáját követő puha, szintetikus anyagból készült, és meghatározott számú korongot tartalmaz, amelyek a levegővel érintkezve hőt termelnek.
                              A korongok vasport, faszenet, sót és vizet tartalmaznak. A tapaszt tartalmazó egyes csomagok felnyitásakor a levegővel érintkezve exoterm reakció játszódik le.

                  3824 90 96

                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 3824 , a 3824 90  és a 3824 90 96  KN-kód szövege határozza meg.
                  A termékben lévő korongok az exoterm reakciónak köszönhetően hőforrásként működnek. Ez a terméket a 3824  vtsz. alá tartozó készítmények lényeges jellemzőivel ruházza fel.
                  A termék így nem tekinthető a 3005  vtsz. alá tartozó kötésnek és más hasonló cikknek.
                  Ezért a terméket a 3824 90 96  KN-kód alá kell besorolni.

                              2.

                              A termék önmelegedő fájdalomenyhítő öv.
                              Az öv nem ragadós anyagból készült, amelyet öntapadó szalag segítségével kell rögzíteni.
                              A termék a test formáját követő puha, szintetikus anyagból készült, és meghatározott számú korongot tartalmaz, amelyek a levegővel érintkezve hőt termelnek.
                              A korongok vasport, faszenet, sót és vizet tartalmaznak. Az övet tartalmazó egyes csomagok felnyitásakor a levegővel érintkezve exoterm reakció játszódik le.

                  3824 90 96

                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 3824 , a 3824 90  és a 3824 90 96  KN-kód szövege határozza meg.
                  A termékben lévő korongok az exoterm reakciónak köszönhetően hőforrásként működnek. Ez a terméket a 3824  vtsz. alá tartozó készítmények lényeges jellemzőivel ruházza fel.
                  Ezért a terméket a 3824 90 96  KN-kód alá kell besorolni.


title: A Bizottság 257/2013/EU végrehajtási rendelete ( 2013. március 20. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               21.3.2013

               HU

               Az Európai Unió Hivatalos Lapja

               L 79/27

         A BIZOTTSÁG 257/2013/EU VÉGREHAJTÁSI RENDELETE
   (2013. március 20.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 20-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  JO

                  97,3

                  MA

                  76,6

                  TN

                  101,2

                  TR

                  125,0

                  ZZ

                  100,0

                  0707 00 05

                  JO

                  194,1

                  MA

                  152,2

                  TR

                  162,7

                  ZZ

                  169,7

                  0709 91 00

                  EG

                  76,0

                  ZZ

                  76,0

                  0709 93 10

                  MA

                  44,1

                  TR

                  104,5

                  ZZ

                  74,3

                  0805 10 20

                  EG

                  52,0

                  IL

                  70,1

                  MA

                  66,7

                  TN

                  67,5

                  TR

                  68,5

                  ZZ

                  65,0

                  0805 50 10

                  TR

                  81,1

                  ZZ

                  81,1

                  0808 10 80

                  AR

                  116,3

                  BR

                  92,6

                  CL

                  132,0

                  CN

                  76,6

                  MK

                  32,3

                  US

                  168,3

                  ZA

                  101,5

                  ZZ

                  102,8

                  0808 30 90

                  AR

                  109,0

                  CL

                  119,8

                  CN

                  85,7

                  TR

                  171,6

                  US

                  194,3

                  ZA

                  99,4

                  ZZ

                  130,0

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.